**Klaipėdos rajono savivaldybės tarybos nario Česlovo Tarvydo veiklos ataskaita už 2017 metus**

 Politikoje dalyvauju nuo sąjūdžio laikų. Į Tarybą esu išrenkamas jau aštuntą kartą. Kai įvyko pirmieji savivaldybių rinkimai, ką tik paskelbtoje nepriklausomoje Lietuvoje, buvau Sąjūdžio remiamas kandidatas. Taryboje teko dirbti pozicijoje ir opozicijoje. 2017 metais priklausiau valdančiajai daugumai. 2015 m. išrinktas į Klaipėdos rajono Tarybą pagal TS-LKD partijos sąrašą ir esu TS-LKD frakcijos ir buvusios valdančiosios koalicijos narys. Darbe visada vadovaujuosi Lietuvos Respublikos ir Vietos savivaldos įstatymais bei Klaipėdos rajono savivaldybės Tarybos veiklos reglamentu. Per ataskaitinį laikotarpį stengiausi be svarbių priežasčių nepraleisti Tarybos ir komitetų posėdžių.

 Dirbu Vietos ūkio ir kaimo reikalų komitete, Kontrolės komitete bei įvairiose komisijose:

1. Klaipėdos raj. savivaldybės antikorupcijos;
2. Ekstremaliųjų situacijų (civilinė sauga);
3. Smulkaus bei vidutinio verslo plėtros;
4. Esu VŠĮ „Gargždų švara“ valdybos narys.

 Dirbu Nepriklausomybės kovų dalyvių atminimo įamžinimo darbo grupėje.

 Tarybos, komitetų ir darbo grupių posėdžiuose, svarstant rajono gyventojų ir organizacijų įvairius klausimus, visada stengiuosi atidžiai išnagrinėti pateiktus klausimus ir kiekvienu atveju pritariu priimant teisingus ir labiausiai visuomenės interesus atitinkančius sprendimus.

 Aktyviai dalyvauju savivaldybės ugnegesių komandų veikloje, sprendžiant jų materialinę bazę bei ugniagesybės reikalus. Nemažą paramą teikiu Gargždų krašto muziejaus Laisvės kovų ir tremties istorijos muziejui, ypač pokario laikotarpio istorinės medžiagos rinkime: tiek tremties, tiek rezistencijos laikotarpiu.

 Mūsų rajono geografinė padėtis Lietuvoje – išskirtinė. Esame priemiestinis rajonas. Todėl daugiau nei kituose rajonuose plečiasi statybos, gerą ateitį turi turizmo ir poilsio infrastruktūros verslai, taip pat kitos perspektyvos. Bet visa tai mums kelia ir naujas problemas: pirmiausia aplinkosaugos klausimais. Daug laiko Tarybos nariai praleidžia svarstant rajono komunalinių atliekų tvarkymo klausimus, kol randa atitinkamą sprendimą.

 Be darbo savivaldybėje nuolat tenka bendrauti su rajono gyventojais. Manau, kad ir ateityje dirbsiu rajono žmonių labui.

 Klaipėdos r. savivaldybės tarybos narys

 Česlovas Tarvydas